Gerîlaya YJA-Starî Agirî Qamişlo qala tesîrê Şorişê Rojawanî kerde.
Qamişlo vat: ''Destpêkerdişê Şorişê Rojawanî tesîrê her kesî kerd û çimê dinya akerdî.Rayber Apoyî seba Rojawanî keda pîle daye. Şorişê Rojawanî wezîfeyêk bi ke kewtêne milê her kesî. Ma hînî muhtacê pawitişê ê bînan nîyê. Ma seba şarê xo şer kenê û ma pawitişê xo anê ca. Ez serra 2013î de bi nê moralî tewra cephe bîya. Şorişê Rojawanî mojna ke cinîyî eşkenê bi her metodî tewrê şorişî bibê, şer bikerê, xo bipawê û sîyaset bikerê. Nê çîyan mi rê zaf tesîr kerd.
Dima ke ez tewr bîya mi perwerde girewt û ez tewra xebatanê ciwanan ê Rojawanî bîya. O çax mi raştîya şarê xo fam kerde û şinasnaye. Şorişî çimê mi zî akerdî. Raşta zî ma mîyanê xapînayîşêkê pîlî de bîyî.
Dişmen ewro zî bi giranî hêrişê Başûrî keno. Ganî ciwanê Başûrî vera ney seba azadîya Kurdîstanî destê înan ra çi bêro bikerê. Dişmen hêrişê Heftanîn, Metîna keno, erdê ma îşxal keno. Ciwanî vera nînan tewirê xo tam nêmojnenê. Serewedaritişê Şeladizê ruho welatperwerî yê ciwananê Başûrî mojnabi her kesî.
Ciwanê Başûrî xapîyenê. Wexto ke kar nêvînenê ya şinê benê pêşmerge yan zî şinê Ewropa. Ganî ciwanê Başûrî bizanê ke alternatîfê înan estê. Wa bêrê tewrê PKKyî bibê û erdê xo bipawê. Wa ciwanê Başûrî teslîm nêbê.''
